Diari Oficial de la Generalitat Valenciana


Sumari del DOGV 9807, del 12-03-2024 (2024/1886)

Anunci de l'aprovació de l'informe ambiental i territorial estratègic de la modificació puntual del Pla general d'ordenació urbana per a canvi de qualificació de sistema local d'infraestructura bàsica telecomunicacions (IS-5) a edificació oberta (EDA) residencial plurifamiliar (Rpf) a la parcel·la situada al carrer de Francisco Barrachina Esteban, número 3 (expedient 03772-2571-175224-21).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9807

Data del DOGV
:   12-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1886


Data del document
:   28-02-2024

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació de l'informe ambiental i territorial estratègic de la modificació puntual del Pla general d'ordenació urbana per a canvi de qualificació de sistema local d'infraestructura bàsica telecomunicacions (IS-5) a edificació oberta (EDA) residencial plurifamiliar (Rpf) a la parcel·la situada al carrer de Francisco Barrachina Esteban, número 3 (expedient 03318-6649-048745-91). [2024/1886]  
  
La Junta de Govern Local de l'Ajuntament de València, en la sessió de 23 de febrer de 2024, va adoptar l'acord que en la part dispositiva diu:  
«Primer. Concloure que la proposta de modificació puntual de PGOU per a canvi de qualificació de sistema local d'infraestructura bàsica telecomunicacions (IS-5) a edificació oberta (EDO) residencial plurifamiliar (Rpf) de la parcel·la situada al carrer de Francisco Barrachina Esteban, núm. 3, del barri de Campanar, no té efectes significatius sobre el medi ambient conforme als criteris establits en l'annex VIII del TRLOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual de PGOU per a canvi de qualificació de sistema local d'infraestructura bàsica telecomunicacions (IS-5) a edificació oberta (EDO) residencial plurifamiliar (Rpf) de la parcel·la situada al carrer de Francisco Barrachina Esteban, núm. 3, del barri de Campanar, instada per la mercantil Inmobiliaria Mezquita 1950, SL, designant com a alternativa més idònia mediambientalment en esta actuació l'alternativa 1 descrita en el fonament de dret quart de l'informe ambiental, tenint en compte les condicions establides en el fonament de dret sext de l'esmentat informe.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'esta actuació, incloent-hi l'informe en la documentació de l'instrument de planejament urbanístic, identificant com a públic interessat als ressenyats en el fonament de dret quint de l'informe ambiental.  
Quart. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del TRLOTUP.  
Quint. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, pertoquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sext. La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el DOGV, no s'ha aprovat el pla en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 28 de febrer de 2024.El secretari: Manuel Latorre Hernández.